
	Teisės akto projekto pakeitimai

	
Parlamento pakeitimai, išdėstomi dviejuose stulpeliuose

Išbrauktos teksto dalys žymimos pusjuodžiu kursyvu kairiajame stulpelyje. Keičiamos teksto dalys žymimos pusjuodžiu kursyvu abiejuose stulpeliuose. Naujas tekstas žymimas pusjuodžiu kursyvu dešiniajame stulpelyje.

Kiekvieno pakeitimo antraštės pirmoje ir antroje eilutėse nurodoma atitinkama svarstomo teisės akto projekto dalis. Jei pakeitimas susijęs su esamu teisės aktu, kurį siekiama pakeisti teisės akto projektu, antraštėje pridedamos trečia ir ketvirta eilutės, kuriose atitinkamai nurodomas esamas teisės aktas ir keičiama šio teisės akto dalis. 

Parlamento pakeitimai, pateikiami konsoliduoto teksto forma

Naujos teksto dalys žymimos pusjuodžiu kursyvu. Išbrauktos teksto dalys nurodomos simboliu ▌arba perbraukiamos. Keičiamos teksto dalys nurodomos naują tekstą pažymint pusjuodžiu kursyvu, o ankstesnį tekstą išbraukiant arba perbraukiant. 
Išimties tvarka nežymimi grynai techninio pobūdžio pakeitimai, kuriuos padarė atitinkamos tarnybos, rengdamos galutinį tekstą.

EUROPOS PARLAMENTO TEISĖKŪROS REZOLIUCIJOS PROJEKTAS
dėl pasiūlymo dėl Europos Parlamento ir Tarybos reglamento, kuriuo nustatoma Sąjungos parama vidaus saugumui 2028–2034 m.
(COM(2025)0542 – C10‑178/2025 – 2025/0542(COD))
(Įprasta teisėkūros procedūra: pirmasis svarstymas)
Europos Parlamentas,
–	atsižvelgdamas į Komisijos pasiūlymą Parlamentui ir Tarybai (COM(2025)0542),
–	atsižvelgdamas į Sutarties dėl Europos Sąjungos veikimo 294 straipsnio 2 dalį, 82 straipsnio 1 dalį, 84 straipsnį ir 87 straipsnio 2 dalį, pagal kuriuos Komisija pateikė pasiūlymą Parlamentui (C10‑178/2025),
–	atsižvelgdamas į Sutarties dėl Europos Sąjungos veikimo 294 straipsnio 3 dalį,
–	atsižvelgdamas į Biudžeto komiteto atliktą biudžetinį vertinimą,
–	atsižvelgdamas į 2026 m. vasario 19 d. Europos ekonomikos ir socialinių reikalų komiteto nuomonę[footnoteRef:1], [1:  Dar nepaskelbta Oficialiajame leidinyje.] 

–	atsižvelgdamas į Darbo tvarkos taisyklių 60 ir 58 straipsnius,
–	atsižvelgdamas į Piliečių laisvių, teisingumo ir vidaus reikalų komiteto pranešimą (A10‑0000/2026),
1.	priima per pirmąjį svarstymą toliau pateiktą poziciją;
2.	ragina Komisiją dar kartą perduoti klausimą svarstyti Parlamentui, jei ji savo pasiūlymą pakeičia nauju tekstu, jį keičia iš esmės arba ketina jį keisti iš esmės;
3.	paveda Pirmininkei Parlamento poziciją perduoti Tarybai, Komisijai ir nacionaliniams parlamentams.

<RepeatBlock-Amend><Amend>Pakeitimas		<NumAm>1</NumAm>
<DocAmend>Pasiūlymas dėl reglamento</DocAmend>
<Article>3 konstatuojamoji dalis</Article>
	

	Komisijos siūlomas tekstas
	Pakeitimas

	(3)	šiuo reglamentu nustatomi Sąjungos paramos tikslai. Kad būtų galima kuo geriau pasiekti aukštą saugumo lygį visoje Sąjungoje, valstybės narės turėtų užtikrinti, kad jų nacionalinės ir regioninės partnerystės planuose būtų siekiama kiekvieno iš šiame reglamente nustatytų tikslų;
	(3)	šiuo reglamentu nustatomi Sąjungos paramos vidaus saugumui tikslai. Kad būtų galima kuo geriau pasiekti aukštą saugumo lygį visoje Sąjungoje, valstybės narės turėtų užtikrinti, kad jų nacionalinės ir regioninės partnerystės planuose būtų siekiama kiekvieno iš šiame reglamente nustatytų tikslų;


Or. <Original>{EN}en</Original>
</Amend>
<Amend>Pakeitimas		<NumAm>2</NumAm>
<DocAmend>Pasiūlymas dėl reglamento</DocAmend>
<Article>6 konstatuojamoji dalis</Article>
	

	Komisijos siūlomas tekstas
	Pakeitimas

	(6)	sparčiai kintančios grėsmės saugumui ir geopolitinės aplinkos aplinkybėmis Komisija strategijoje „ProtectEU“6 apibrėžė bendrus saugesnės ir labiau apsaugotos Europos prioritetus. Geopolitinės aplinkybės Europoje labai pasikeitė ir iš esmės paveikė ES vidaus ir išorės saugumo tarpusavio sąsają. Grėsmės saugumui tampa vis globalesnės ir sudėtingesnės ir tai susiję su nusikaltėlių gebėjimu veikti tarpvalstybiniu mastu, išnaudoti socialinius ir ekonominius skirtumus ir veikti tiek fizinėje, tiek skaitmeninėje erdvėse. Tuo pat metu didelių galimybių stiprinti teisėsaugą ir teismų pajėgumus ir veiksmingai kovoti su šiomis kintančiomis grėsmėmis suteikia naujos skaitmeninės technologijos ir dirbtinis intelektas;
	(6)	sparčiai kintančios grėsmės saugumui ir geopolitinės aplinkos aplinkybėmis Komisija strategijoje „ProtectEU“6 apibrėžė bendrus saugesnės ir labiau apsaugotos Europos prioritetus. Pastaraisiais metais geopolitinės aplinkybės Europoje labai pasikeitė ir tapo iššūkiu, iš esmės paveikusiu ES vidaus ir išorės saugumo tarpusavio sąsają. Grėsmės saugumui tampa vis globalesnės ir sudėtingesnės ir tai susiję su nusikaltėlių gebėjimu veikti tarpvalstybiniu mastu, išnaudoti socialinius ir ekonominius skirtumus ir veikti tiek fizinėje, tiek skaitmeninėje erdvėse. Tuo pat metu didelių galimybių stiprinti teisėsaugą ir teismų pajėgumus ir veiksmingai kovoti su šiomis kintančiomis grėsmėmis suteikia naujos skaitmeninės technologijos ir dirbtinis intelektas;

	__________________
	__________________

	6 2025 m. balandžio 1 d. Komisijos komunikatas Europos Parlamentui, Tarybai, Europos ekonomikos ir socialinių reikalų komitetui ir Regionų komitetui „ProtectEU“ – Europos vidaus saugumo strategija“ (COM(2025) 148 final).
	6 2025 m. balandžio 1 d. Komisijos komunikatas Europos Parlamentui, Tarybai, Europos ekonomikos ir socialinių reikalų komitetui ir Regionų komitetui „ProtectEU“ – Europos vidaus saugumo strategija“ (COM(2025) 148 final).


Or. <Original>{EN}en</Original>
</Amend>
<Amend>Pakeitimas		<NumAm>3</NumAm>
<DocAmend>Pasiūlymas dėl reglamento</DocAmend>
<Article>9 konstatuojamoji dalis</Article>
	

	Komisijos siūlomas tekstas
	Pakeitimas

	(9)	saugumas yra visų mūsų laisvių pagrindas, o valstybių narių gebėjimas užtikrinti piliečių saugumą priklauso nuo bendro europinio požiūrio. Kaip išdėstyta strategijoje „ProtectEU“, saugumo aspektai turi būti įtraukti ir integruoti į visus ES teisės aktus, politiką ir programas, įskaitant ES išorės veiksmus. Sąjungos parama pagal šį reglamentą turėtų padėti atsižvelgti į šiuos aspektus;
	(9)	saugumas yra visų mūsų laisvių pagrindas, o valstybių narių gebėjimas užtikrinti savo piliečių saugumą Sąjungoje be kontrolės kertant vidaus sienas priklauso nuo bendro europinio požiūrio. Sąjungos parama turėtų apimti priemones, kuriomis padedama išvengti laikinos kontrolės kertant vidaus sienas įvedimo arba tokios kontrolės panaikinimo. Kaip išdėstyta strategijoje „ProtectEU“, saugumo aspektai turi būti įtraukti ir integruoti į visus ES teisės aktus, politiką ir programas, įskaitant ES išorės veiksmus. Sąjungos parama pagal šį reglamentą turėtų padėti atsižvelgti į šiuos aspektus;


Or. <Original>{EN}en</Original>
</Amend>
<Amend>Pakeitimas		<NumAm>4</NumAm>
<DocAmend>Pasiūlymas dėl reglamento</DocAmend>
<Article>10 konstatuojamoji dalis</Article>
	

	Komisijos siūlomas tekstas
	Pakeitimas

	(10)	2025 m. birželio 26 d. išvadose7 Europos Vadovų Taryba priminė, kad sunkių formų ir organizuotas nusikalstamumas, taip pat terorizmas, radikalizacija ir smurtinis ekstremizmas tiek internete, tiek realiame gyvenime yra didžiulė grėsmė Europos piliečiams ir valstybių narių saugumui. Europos Vadovų Taryba taip pat pabrėžė nusikaltėlių infiltracijos į teisėtas verslo struktūras, kuri daro neigiamą poveikį viešiesiems finansams ir bendrajai rinkai, keliamą grėsmę. Europos Vadovų Taryba paragino Sąjungos institucijas ir valstybes nares sutelkti visus nacionaliniu ir ES lygmenimis turimus išteklius ir imtis tolesnių veiksmų stiprinti teisėsaugos ir teisminį bendradarbiavimą, be kita ko, kiek tai susiję su veiksminga prieiga prie duomenų teisėsaugos tikslais, taip pat užtikrinant keitimąsi informacija ir pasitelkiant bendradarbiavimą su trečiosiomis šalimis;
	(Tekstas lietuvių kalba nekeičiamas.)	     

	__________________
	 

	7 2025 m. birželio 26 d. Europos Vadovų Tarybos išvados, EUCO 12/25.
	 


Or. <Original>{EN}en</Original>
</Amend>
<Amend>Pakeitimas		<NumAm>5</NumAm>
<DocAmend>Pasiūlymas dėl reglamento</DocAmend>
<Article>11 konstatuojamoji dalis</Article>
	

	Komisijos siūlomas tekstas
	Pakeitimas

	(11)	siekiant užkirsti kelią grėsmėms vidaus saugumui ir su jomis kovoti, Sąjungos parama turėtų būti stiprinami valstybių narių pajėgumai užkirsti kelią sunkių formų ir organizuotam nusikalstamumui, terorizmui, smurtiniam ekstremizmui ir radikalizacijai, seksualinei prievartai prieš vaikus ir jų išnaudojimui, kibernetiniams nusikaltimams ir su jais kovoti, ja taip pat turėtų būti stiprinami veiksmai, kuriais siekiama įveikti skaitmeninio ir technologinio saugumo iššūkius ir kuriais kovojama su ypatingos svarbos infrastruktūros atsparumui internete kylančiomis grėsmėmis, grėsmėmis saugumui jūrų srityje, prekyba žmonėmis, neteisėtu migrantų gabenimu, neteisėta prekyba narkotikais, neteisėta prekyba ginklais, pinigų plovimu, turto susigrąžinimu ir finansiniais nusikaltimais, nusikaltimais aplinkai, mokėjimo priemonių klastojimu ir Sąjungos finansiniams interesams kenkiančiais nusikaltimais, kuriais teikiama pagalba ir apsauga nusikaltimų aukoms, viešųjų erdvių apsauga ir šalinamos su ChBRBS susijusios grėsmės saugumui bei valdomi incidentai, be kita ko, stiprinant įvairių valstybių narių valdžios institucijų, atitinkamų Sąjungos įstaigų, organų ar agentūrų, pilietinės visuomenės ir privačiojo sektoriaus partnerių bendradarbiavimą ir keitimąsi informacija. Sąjungos parama taip pat turėtų padėti valstybėms narėms įgyti vidaus saugumo srities novatoriškų metodų ir technologijų, visų pirma tų, kurie remiami Reglamentu (ES) [...], kuriuo nustatomas Europos konkurencingumo fondas, ir Reglamentu (ES) [...], kuriuo nustatoma ES bendroji mokslinių tyrimų programa, ir juos įgyvendinti. Be to, kintančioje pasaulinėje politinėje aplinkoje itin svarbus yra laisvės, saugumo ir teisingumo erdvės išorės aspektas. Todėl Sąjungos parama taip pat turėtų padėti stiprinti bendradarbiavimą ir partnerystę su trečiosiomis šalimis, kuriais tenkinami Sąjungos vidaus politikos interesai;
	(Tekstas lietuvių kalba nekeičiamas.)	       


Or. <Original>{EN}en</Original>
</Amend>
<Amend>Pakeitimas		<NumAm>6</NumAm>
<DocAmend>Pasiūlymas dėl reglamento</DocAmend>
<Article>11 a konstatuojamoji dalis (nauja)</Article>
	

	Komisijos siūlomas tekstas
	Pakeitimas

	
	(11a)	vis sudėtingesnėje ir prieštaringesnėje saugumo aplinkoje Sąjunga ir jos valstybės narės susiduria su vis įvairesnėmis hibridinėmis grėsmėmis, kurios apima įprastas ir netradicines priemones, įskaitant sabotažą, kibernetinius išpuolius, dezinformacijos kampanijas, kišimąsi į ypatingos svarbos infrastruktūrą ir migracijos instrumentalizavimą, kurias dažnai koordinuotai naudoja valstybiniai ir nevalstybiniai subjektai. Tomis grėsmėmis siekiama pakenkti visuomenės pasitikėjimui demokratinėmis institucijomis ir veiksmingam visuomenės veikimui ir jos gali turėti rimtų pasekmių vidaus saugumui. Todėl būtina remti veiksmus, kuriais siekiama užkirsti kelią hibridinėms grėsmėms, jas nustatyti ir į jas reaguoti, didinti informuotumą apie padėtį, didinti ypatingos svarbos subjektų ir valdžios institucijų atsparumą ir gerinti kompetentingų institucijų bendradarbiavimą ir keitimąsi informacija apie hibridines grėsmes Sąjungos ir valstybių narių lygmenimis; 


Or. <Original>{EN}en</Original>
</Amend>
<Amend>Pakeitimas		<NumAm>7</NumAm>
<DocAmend>Pasiūlymas dėl reglamento</DocAmend>
<Article>12 konstatuojamoji dalis</Article>
	

	Komisijos siūlomas tekstas
	Pakeitimas

	(12)	atsižvelgiant į saugumo aspekto integravimą, Sąjungos parama turėtų padėti užtikrinti Sąjungos vidaus ir išorės politikos tarpusavio nuoseklumą, darną, sinergiją ir papildomumą. Šiomis aplinkybėmis Sąjungos parama pagal šį reglamentą visų pirma turėtų padėti kovoti su sunkių formų ir organizuotu nusikalstamumu, įskaitant prekybą narkotikais, prekybą žmonėmis ir tarpvalstybinius nusikalstamus neteisėto gabenimo tinklus, ir užkirsti jam kelią. Sąjungos parama pagal šį reglamentą taip pat tinkamai pagrįstais atvejais gali apimti paramą atitinkamiems ES delegacijų ištekliams ir būti valstybių narių ir Komisijos tarpusavyje koordinuojama programavimo ir įgyvendinimo etapais;
	(12)	atsižvelgiant į saugumo aspekto kaip tikslo integravimą visose Sąjungos programose, Sąjungos parama turėtų padėti užtikrinti Sąjungos vidaus ir išorės politikos tarpusavio nuoseklumą, darną, sinergiją ir papildomumą. Šiomis aplinkybėmis Sąjungos parama pagal šį reglamentą visų pirma turėtų padėti kovoti su sunkių formų ir organizuotu nusikalstamumu, įskaitant prekybą narkotikais, prekybą žmonėmis ir tarpvalstybinius nusikalstamus neteisėto gabenimo tinklus, ir užkirsti jam kelią. Sąjungos parama pagal šį reglamentą taip pat tinkamai pagrįstais atvejais gali apimti paramą atitinkamiems ES delegacijų ištekliams ir būti valstybių narių ir Komisijos tarpusavyje koordinuojama programavimo ir įgyvendinimo etapais;


Or. <Original>{EN}en</Original>
</Amend>
<Amend>Pakeitimas		<NumAm>8</NumAm>
<DocAmend>Pasiūlymas dėl reglamento</DocAmend>
<Article>14 a konstatuojamoji dalis (nauja)</Article>
	

	Komisijos siūlomas tekstas
	Pakeitimas

	
	(14a)	be Reglamento (ES) [...], kuriuo įsteigiamas Europos ekonominės, socialinės ir teritorinės sanglaudos, žemės ūkio ir kaimo plėtros, žuvininkystės ir jūrų reikalų, klestėjimo ir saugumo fondas, 22 straipsnio 2 dalies b punkto iii papunktyje išvardytų Tarybos arba Komisijos priimtų dokumentų ir strategijų, kurie yra reikšmingi vidaus saugumo srityje, valstybės narės savo nacionaliniuose planuose taip pat turėtų aptarti Europos kovos su nusikalstamumo grėsmėmis daugiadalykės platformos (EMPACT), Europos Sąjungos sunkių formų ir organizuoto nusikalstamumo grėsmių vertinimo (EU-SOCTA) ir Europolo paskelbto Organizuoto nusikalstamumo internete grėsmių vertinimo (IOCTA) nustatytus iššūkius;


Or. <Original>{EN}en</Original>
</Amend>
<Amend>Pakeitimas		<NumAm>9</NumAm>
<DocAmend>Pasiūlymas dėl reglamento</DocAmend>
<Article>16 konstatuojamoji dalis</Article>
	

	Komisijos siūlomas tekstas
	Pakeitimas

	(16)	Europa turi apsaugoti savo saugumo interesus nuo tiekėjų, kurie dėl galimo trečiųjų šalių kišimosi ir kibernetinio saugumo praktikos galėtų kelti nuolatinę saugumo riziką. Todėl būtina sumažinti išliekančios priklausomybės nuo didelės rizikos tiekėjų vidaus rinkoje riziką, nes jie gali daryti didelį neigiamą poveikį naudotojų, bendrovių ir institucijų visoje ES ir ES ypatingos svarbos infrastruktūros saugumui – duomenų ir paslaugų vientisumui ir paslaugų prieinamumui. Šis priklausomybės nutraukimas turėtų būti grindžiamas proporcingu rizikos vertinimu ir susijusiomis rizikos mažinimo priemonėmis, kaip apibrėžta Sąjungos politikoje ir teisės aktuose;
	(16)	siekdama sustiprinti savo strateginę autonomiją, Sąjunga turėtų plėtoti pakankamus pajėgumus kurti ir diegti savo vidaus saugumo technologijas. Tai leistų Sąjungai integruoti pagrindines teises, duomenų apsaugą ir teisinės valstybės apsaugos priemones, kartu sumažinant priklausomybę nuo trečiųjų valstybių sistemų ar išorės tiekėjų, kurie gali nesilaikyti Sąjungos teisinių standartų, kibernetinio saugumo praktikos ar saugumo interesų. Stiprinant Sąjungos technologinius pajėgumus taip pat padidėtų ypatingos svarbos saugumo priemonių operacinis patikimumas ir atsparumas, taip užtikrinant jų prieinamumą ir patikimumą geopolitinės įtampos laikotarpiais. Šiomis aplinkybėmis būtina mažinti nuolatinę priklausomybę nuo didelės rizikos tiekėjų, kurių patiriamas trečiųjų valstybių kišimasis arba netinkama kibernetinio saugumo praktika galėtų kelti didelę riziką duomenų ir paslaugų vientisumui ir prieinamumui, be kita ko, ES ypatingos svarbos infrastruktūros objektams, valdžios institucijoms ir įmonėms. Bet koks priklausomybės nuo tokių tiekėjų nutraukimas arba apribojimas turėtų būti grindžiamas proporcingu rizikos vertinimu, kartu numatant atitinkamas rizikos mažinimo priemones, kaip numatyta Sąjungos politikoje ir teisės aktuose; 


Or. <Original>{EN}en</Original>
</Amend>
<Amend>Pakeitimas		<NumAm>10</NumAm>
<DocAmend>Pasiūlymas dėl reglamento</DocAmend>
<Article>18a konstatuojamoji dalis (nauja)</Article>
	

	Komisijos siūlomas tekstas
	Pakeitimas

	
	(18a)	siekiant papildyti šį reglamentą patvirtinant su jo 3 straipsnyje nustatytais tikslais susijusias priemones tais atvejais, kai Komisija padaro išvadą, kad tos priemonės atitinka šiame reglamente ir Reglamente (ES) [...], kuriuo Europos ekonominės, socialinės ir teritorinės sanglaudos, žemės ūkio ir kaimo plėtros, žuvininkystės ir jūrų reikalų, klestėjimo ir saugumo fondas, nustatytus reikalavimus, ir kai Komisija priima deleguotąjį aktą, kuriuo Reglamento (ES) [...], kuriuo įsteigiamas Europos ekonominės, socialinės ir teritorinės sanglaudos, žemės ūkio ir kaimo plėtros, žuvininkystės ir jūrų reikalų, klestėjimo ir saugumo fondas, 23 straipsnyje nustatyta tvarka patvirtinamas atitinkamos valstybės narės nacionalinės ir regioninės partnerystės planas, pagal Sutarties dėl Europos Sąjungos veikimo 290 straipsnį Komisijai turėtų būti deleguoti įgaliojimai priimti aktus. Ypač svarbu, kad atlikdama parengiamąjį darbą Komisija tinkamai konsultuotųsi, taip pat ir su ekspertais, ir kad tos konsultacijos būtų vykdomos vadovaujantis 2016 m. balandžio 13 d. Tarpinstituciniame susitarime dėl geresnės teisėkūros1a nustatytais principais. Visų pirma siekiant užtikrinti vienodas galimybes dalyvauti atliekant su deleguotaisiais aktais susijusį parengiamąjį darbą, Europos Parlamentas ir Taryba visus dokumentus gauna tuo pačiu metu kaip ir valstybių narių ekspertai, o jų ekspertams sistemingai suteikiama galimybė dalyvauti Komisijos ekspertų grupių, kurios atlieka su deleguotaisiais aktais susijusį parengiamąjį darbą, posėdžiuose;

	
	__________

	
	1a OL L 123, 2016 5 12, p. 1, ELI: http://data.europa.eu/eli/agree_interinstit/2016/512/oj.


Or. <Original>{EN}en</Original>
</Amend>
<Amend>Pakeitimas		<NumAm>11</NumAm>
<DocAmend>Pasiūlymas dėl reglamento</DocAmend>
<Article>2 straipsnio 1 dalies 9 punktas</Article>
	

	Komisijos siūlomas tekstas
	Pakeitimas

	9)	hibridinė grėsmė – visa žalinga veikla, įskaitant manipuliavimą informacija, kibernetinius išpuolius ir naudojimąsi migrantais kaip įrankiais, kuri koordinuotai planuojama ir vykdoma piktavališkais tikslais siekiant pakenkti valstybei narei ar kuriai nors iš jos institucijų.
	9)	hibridinė grėsmė – visa žalinga veikla, įskaitant manipuliavimą informacija, sabotažą, kibernetinius išpuolius ir naudojimąsi migrantais kaip įrankiais, taip pat kitus politinio kišimosi ir ekonominio spaudimo būdus, kuri koordinuotai planuojama ir vykdoma piktavališkais tikslais siekiant pakenkti valstybei narei ar kuriai nors iš jos institucijų arba Sąjungai ar kuriai nors iš jos institucijų.


Or. <Original>{EN}en</Original>
</Amend>
<Amend>Pakeitimas		<NumAm>12</NumAm>
<DocAmend>Pasiūlymas dėl reglamento</DocAmend>
<Article>3 straipsnio 1 dalies 1 pastraipos a punktas</Article>
	

	Komisijos siūlomas tekstas
	Pakeitimas

	a)	stiprinti Sąjungos ir valstybių narių pajėgumus, susijusius su sunkių formų ir organizuoto nusikalstamumo internete ir realiame gyvenime, įskaitant terorizmą, smurtinį ekstremizmą, kibernetinius nusikaltimus, seksualinę prievartą prieš vaikus ir jų išnaudojimą bei hibridines grėsmes, prevencija ir kova su juo, taip pat susijusius su piliečių ir viešųjų erdvių apsauga nuo išpuolių, be kita ko, taikant novatoriškus metodus ir naujas technologijas vidaus saugumo srityje;
	a)	stiprinti Sąjungos ir valstybių narių pajėgumus, susijusius su sunkių formų ir organizuoto nusikalstamumo internete ir realiame gyvenime, įskaitant radikalizaciją ir terorizmą, smurtinį ekstremizmą, kibernetinius nusikaltimus, seksualinę prievartą prieš vaikus ir jų išnaudojimą bei hibridines grėsmes, prevencija ir kova su juo, taip pat susijusius su piliečių ir viešųjų erdvių apsauga nuo išpuolių, be kita ko, taikant novatoriškus metodus ir naujas technologijas vidaus saugumo srityje;


Or. <Original>{EN}en</Original>
</Amend>
<Amend>Pakeitimas		<NumAm>13</NumAm>
<DocAmend>Pasiūlymas dėl reglamento</DocAmend>
<Article>3 straipsnio 1 dalies 1 pastraipos d punktas</Article>
	

	Komisijos siūlomas tekstas
	Pakeitimas

	d)	gerinti ir intensyvinti kompetentingų institucijų operatyvinį teisėsaugos bendradarbiavimą, įskaitant bendras operacijas, susijusį su sunkių formų ir organizuoto nusikalstamumo internete ir realiame gyvenime, įskaitant terorizmą, smurtinį ekstremizmą, kibernetinius nusikaltimus, seksualinę prievartą prieš vaikus ir jų išnaudojimą, hibridines grėsmes, prevencija ir kova su juo, taip pat susijusį su piliečių ir viešųjų erdvių apsauga nuo išpuolių.
	d)	gerinti ir intensyvinti kompetentingų institucijų operatyvinį teisėsaugos bendradarbiavimą, įskaitant bendras operacijas, susijusį su sunkių formų ir organizuoto nusikalstamumo internete ir realiame gyvenime, įskaitant radikalizaciją ir terorizmą, smurtinį ekstremizmą, kibernetinius nusikaltimus, seksualinę prievartą prieš vaikus ir jų išnaudojimą ir hibridines grėsmes, prevencija ir kova su juo, taip pat susijusį su piliečių ir viešųjų erdvių apsauga nuo išpuolių.


Or. <Original>{EN}en</Original>
</Amend>
<Amend>Pakeitimas		<NumAm>14</NumAm>
<DocAmend>Pasiūlymas dėl reglamento</DocAmend>
<Article>3 straipsnio 1 dalies 1 pastraipos d a punktas (naujas)</Article>
	

	Komisijos siūlomas tekstas
	Pakeitimas

	
	da)	stiprinti paramą, apsaugą ir pagalbą nuo sunkių formų ir organizuoto nusikalstamumo nukentėjusiems asmenims, be kita ko, užtikrinant galimybę kreiptis į atitinkamas institucijas, gauti informaciją ir naudotis specializuotomis paslaugomis, ypatingą dėmesį skiriant pažeidžiamiems nukentėjusiems asmenims.


Or. <Original>{EN}en</Original>
</Amend>
<Amend>Pakeitimas		<NumAm>15</NumAm>
<DocAmend>Pasiūlymas dėl reglamento</DocAmend>
<Article>3 a straipsnis (naujas)</Article>
	

	Komisijos siūlomas tekstas
	Pakeitimas

	
	3a straipsnis

	
	Pagarba pagrindinėms teisėms

	
	Visi veiksmai, kuriems teikiama šiame reglamente numatyta Sąjungos parama, įgyvendinami laikantis Sąjungos acquis ir Europos Sąjungos pagrindinių teisių chartijoje įtvirtintų teisių ir principų ir turi atitikti Sąjungos ir valstybių narių tarptautinius įsipareigojimus pagal tarptautinius dokumentus, kurių šalys jos yra.


Or. <Original>{EN}en</Original>
</Amend>
<Amend>Pakeitimas		<NumAm>16</NumAm>
<DocAmend>Pasiūlymas dėl reglamento</DocAmend>
<Article>4 straipsnio 4 dalis</Article>
	

	Komisijos siūlomas tekstas
	Pakeitimas

	4.	Su šio reglamento 3 straipsnyje nustatytais tikslais susijusių priemonių atveju, kai Komisija padaro išvadą, kad tos priemonės atitinka šiame reglamente ir Reglamente (ES) [...], kuriuo nustatomas Europos klestėjimo ir saugumo fondas ekonominės, teritorinės ir socialinės sanglaudos, žemės ūkio ir kaimo plėtros bei žuvininkystės ir jūrų reikalams, nustatytus reikalavimus, ir kai Komisija pasiūlo Tarybos įgyvendinimo sprendimą, kuriuo Reglamento (ES) [...], kuriuo nustatomas Europos klestėjimo ir saugumo fondas ekonominės, teritorinės ir socialinės sanglaudos, žemės ūkio ir kaimo plėtros bei žuvininkystės ir jūrų reikalams, 23 straipsnyje nustatyta tvarka patvirtinamas atitinkamos valstybės narės nacionalinės ir regioninės partnerystės planas, ji pateikia pasiūlymą dėl Tarybos įgyvendinimo sprendimo dėl tų priemonių patvirtinimo.
	4.	Komisijai pagal 4a straipsnį suteikiami įgaliojimai priimti deleguotuosius aktus, kuriais papildomas šis reglamentas patvirtinant su jo 3 straipsnyje nustatytais tikslais susijusias priemones tais atvejais, kai Komisija padaro išvadą, kad tos priemonės atitinka šiame reglamente ir Reglamente (ES) [...], kuriuo įsteigiamas Europos ekonominės, socialinės ir teritorinės sanglaudos, žemės ūkio ir kaimo plėtros, žuvininkystės ir jūrų reikalų, klestėjimo ir saugumo fondas, nustatytus reikalavimus, ir kai Komisija priima deleguotąjį aktą, kuriuo Reglamento (ES) [...], kuriuo įsteigiamas Europos ekonominės, socialinės ir teritorinės sanglaudos, žemės ūkio ir kaimo plėtros, žuvininkystės ir jūrų reikalų, klestėjimo ir saugumo fondas, 23 straipsnyje nustatyta tvarka patvirtinamas atitinkamos valstybės narės nacionalinės ir regioninės partnerystės planas.


Or. <Original>{EN}en</Original>
</Amend>
<Amend>Pakeitimas		<NumAm>17</NumAm>
<DocAmend>Pasiūlymas dėl reglamento</DocAmend>
<Article>4 straipsnio 5 dalis</Article>
	

	Komisijos siūlomas tekstas
	Pakeitimas

	5.	Komisijai teikiant pasiūlymą dėl Tarybos įgyvendinimo sprendimo dėl su šio reglamento 3 straipsnyje nustatytais tikslais susijusių priemonių, tame pasiūlyme nustatomi Reglamento (ES) [...], kuriuo nustatomas Europos klestėjimo ir saugumo fondas ekonominės, teritorinės ir socialinės sanglaudos, žemės ūkio ir kaimo plėtros bei žuvininkystės ir jūrų reikalams, 23 straipsnio 4 dalyje nurodyti elementai, atsižvelgiant į 3 straipsnyje nustatytus tikslus.
	5.	Priimant deleguotąjį aktą dėl su šio reglamento 3 straipsnyje nustatytais tikslais susijusių priemonių, tame deleguotajame aktame nustatomi Reglamento (ES) [...], kuriuo įsteigiamas Europos ekonominės, socialinės ir teritorinės sanglaudos, žemės ūkio ir kaimo plėtros, žuvininkystės ir jūrų reikalų, klestėjimo ir saugumo fondas, 23 straipsnio 4 dalyje nurodyti elementai, atsižvelgiant į 3 straipsnyje nustatytus tikslus.


Or. <Original>{EN}en</Original>
</Amend>
<Amend>Pakeitimas		<NumAm>18</NumAm>
<DocAmend>Pasiūlymas dėl reglamento</DocAmend>
<Article>4 straipsnio 6 dalis</Article>
	

	Komisijos siūlomas tekstas
	Pakeitimas

	6.	Taryba paprastai priima 4 dalyje nurodytą įgyvendinimo sprendimą kartu su įgyvendinimo sprendimais, nurodytais Reglamento (ES) [...], kuriuo nustatomas Europos klestėjimo ir saugumo fondas ekonominės, teritorinės ir socialinės sanglaudos, žemės ūkio ir kaimo plėtros bei žuvininkystės ir jūrų reikalams, 23 straipsnio 1 dalyje [Komisijos pasiūlymas ir Tarybos įgyvendinimo sprendimas], per keturias savaites nuo Komisijos pasiūlymo priėmimo.
	6.	Komisija paprastai priima šio straipsnio 4 dalyje nurodytą deleguotąjį aktą kartu su Reglamento (ES) [...], kuriuo įsteigiamas Europos ekonominės, socialinės ir teritorinės sanglaudos, žemės ūkio ir kaimo plėtros, žuvininkystės ir jūrų reikalų, klestėjimo ir saugumo fondas, 23 straipsnio 4 dalyje nurodytas deleguotasis aktas [deleguotasis aktas dėl įgaliojimų suteikimo pagal [87] straipsnį].


Or. <Original>{EN}en</Original>
</Amend>
<Amend>Pakeitimas		<NumAm>19</NumAm>
<DocAmend>Pasiūlymas dėl reglamento</DocAmend>
<Article>4 straipsnio 7 dalis</Article>
	

	Komisijos siūlomas tekstas
	Pakeitimas

	7.	Iš dalies keičiant planus taikomas Reglamento (ES) [...], kuriuo nustatomas Europos klestėjimo ir saugumo fondas ekonominės, teritorinės ir socialinės sanglaudos, žemės ūkio ir kaimo plėtros bei žuvininkystės ir jūrų reikalams, 24 straipsnis su sąlyga, kad Komisijos pasiūlymas ir Tarybos įgyvendinimo sprendimas, kuriais patvirtinami 23 straipsnio 4 dalyje išvardytų elementų pakeitimai, apima tik šio reglamento 3 straipsnyje nurodytus tikslus.
	7.	Reglamento (ES) [...], kuriuo įsteigiamas Europos ekonominės, socialinės ir teritorinės sanglaudos, žemės ūkio ir kaimo plėtros, žuvininkystės ir jūrų reikalų, klestėjimo ir saugumo fondas, 24 straipsnis taikomas su sąlyga, kad Komisijos pasiūlymas ir deleguotasis aktas, kuriuo papildomi to reglamento 23 straipsnio 4 dalyje išvardyti elementai, apima tik šio reglamento 3 straipsnyje nurodytus tikslus.


Or. <Original>{EN}en</Original>
</Amend>
<Amend>Pakeitimas		<NumAm>20</NumAm>
<DocAmend>Pasiūlymas dėl reglamento</DocAmend>
<Article>4 a straipsnis (naujas)</Article>
	

	Komisijos siūlomas tekstas
	Pakeitimas

	
	4a straipsnis

	
	Įgaliojimų delegavimas

	
	1.	Įgaliojimai priimti deleguotuosius aktus Komisijai suteikiami šiame straipsnyje nustatytomis sąlygomis.

	
	2.	4 straipsnyje nurodyti įgaliojimai priimti deleguotuosius aktus Komisijai suteikiami neribotam laikotarpiui nuo ... [šio reglamento įsigaliojimo data].

	
	3.	Europos Parlamentas arba Taryba gali bet kada atšaukti 4 straipsnyje nurodytus deleguotuosius įgaliojimus. Sprendimu dėl įgaliojimų atšaukimo nutraukiami tame sprendime nurodyti įgaliojimai priimti deleguotuosius aktus. Sprendimas įsigalioja kitą dieną po jo paskelbimo Europos Sąjungos oficialiajame leidinyje arba vėlesnę jame nurodytą dieną. Jis nedaro poveikio jau galiojančių deleguotųjų aktų galiojimui.

	
	4.	Prieš priimdama deleguotąjį aktą Komisija konsultuojasi su kiekvienos valstybės narės paskirtais ekspertais vadovaudamasi 2016 m. balandžio 13 d. Tarpinstituciniame susitarime dėl geresnės teisėkūros nustatytais principais.

	
	5.	Apie priimtą deleguotąjį aktą Komisija nedelsdama vienu metu praneša Europos Parlamentui ir Tarybai.

	
	6.	Pagal 4 straipsnį priimtas deleguotasis aktas įsigalioja tik tuo atveju, jeigu per du mėnesius nuo pranešimo Europos Parlamentui ir Tarybai apie šį aktą dienos nei Europos Parlamentas, nei Taryba nepareiškia prieštaravimų arba jeigu dar nepasibaigus šiam laikotarpiui ir Europos Parlamentas, ir Taryba praneša Komisijai, kad prieštaravimų nereikš. Europos Parlamento arba Tarybos iniciatyva šis laikotarpis pratęsiamas dviem mėnesiais.


Or. <Original>{EN}en</Original>
</Amend></RepeatBlock-Amend>

[bookmark: _Toc231387961]AIŠKINAMOJI DALIS
2025 m. liepos 16 d. Komisija pateikė keletą pasiūlymų dėl teisėkūros procedūra priimamų aktų dėl 2028–2034 metams taikomos kitos Sąjungos daugiametės finansinės programos (DFP), įskaitant šį pasiūlymą. 

Pagal siūlomą naują biudžeto sistemą Sąjungos priemonės teisingumo ir vidaus reikalų srityje turėtų būti remiamos skiriant triskart didesnę (iki 81 mlrd. EUR) bendrą asignavimų sumą, palyginti su dabartine sistema. Šis pasiūlymas yra vienas iš trijų pasiūlymų[footnoteRef:2], kuriais siekiama pakeisti esamus tris vidaus reikalų srities fondus[footnoteRef:3]. [2:  Be šio pasiūlymo, kitos 2028–2034 metų vidaus reikalų srities priemonės yra pasiūlymas dėl reglamento, kuriuo nustatoma Sąjungos parama prieglobsčiui, migracijai ir integracijai 2028–2034 m. (2025/0540(COD)), ir pasiūlymas dėl reglamento, kuriuo nustatoma Sąjungos parama Šengeno erdvei, Europos integruotam sienų valdymui ir bendrai vizų politikai 2028–2034 m. (2025/0541(COD)).]  [3:  Būtent 2021 m. liepos 7 d. Reglamentas (ES) 2021/1148, kuriuo sukuriama sienų valdymo ir vizų politikos finansinės paramos priemonė, įtraukta į Integruoto sienų valdymo fondą: skirtas Šengeno erdvei, Europos integruotam sienų valdymui ir bendrai vizų politikai; 2021 m. liepos 7 d. Reglamentas (ES) 2021/1147, kuriuo nustatomas Prieglobsčio, migracijos ir integracijos fondas; 2021 m. liepos 7 d. Reglamentas (ES) 2021/1149, kuriuo nustatomas Vidaus saugumo fondas (VSF): skirtas vidaus saugumui.] 


Pasak Komisijos, naująja DFP ir biudžeto struktūra siekiama optimizuoti Sąjungos lėšų naudojimą, kartu išsaugant nuoseklumą ir veiksmingą stebėseną. Atsižvelgiant į tai, šios trys naujos vidaus reikalų srities priemonės turi būti suderintos su horizontaliosiomis taisyklėmis, nustatytomis siūlomame Reglamente, kuriuo įsteigiamas 2028–2034 m. Europos ekonominės, socialinės ir teritorinės sanglaudos, žemės ūkio ir kaimo plėtros, žuvininkystės ir jūrų reikalų, klestėjimo ir saugumo fondas[footnoteRef:4], pasitelkiant kiekvienos valstybės narės ir kiekvienai valstybei narei parengsimus vadinamuosius nacionalinės ir regioninės partnerystės planus (NRP planai). Atitinkama finansinė parama gali būti papildyta lėšomis, skiriamomis pagal ES priemonę Sąjungos veiksmams, taip padidinant lankstumą ir sudarant galimybę reaguoti į nenumatytas krizes.  [4:  Pasiūlymas dėl Reglamento, kuriuo įsteigiamas 2028–2034 m. Europos ekonominės, socialinės ir teritorinės sanglaudos, žemės ūkio ir kaimo plėtros, žuvininkystės ir jūrų reikalų, klestėjimo ir saugumo fondas ir iš dalies keičiamas Reglamentas (ES) 2023/955 ir Reglamentas (ES, Euratomas) 2024/2509 (2025/0240(COD)) (pasiūlymas dėl NRP planų).] 


Kadangi ne visos valstybės narės vienodu mastu dalyvauja Sąjungos laisvės, saugumo ir teisingumo erdvėje (kintamoji geometrija), šios trys vidaus reikalų srities priemonės buvo pateiktos kartu su NRP fondu, o ne įtrauktos į jį. Asocijuotosios Šengeno šalys turėtų dalyvauti mokėdamos finansinius įnašus, dėl kurių susitarta dvišaliuose susitarimuose su ES. 

Komisijos pasiūlymas dėl reglamento, kuriuo nustatoma Sąjungos parama vidaus saugumui 2028–2034 m., yra dalis šių pastangų. Komisijos pasiūlyme 2028–2034 metams numatytas 6,8 mlrd. EUR biudžetas. Jame taip pat nustatomos konkretiems sektoriams skirtos taisyklės ir tikslai, kurie papildo minėtas bendrąsias horizontaliąsias taisykles pagal NRP planus. 

Pranešėja pritaria 2028–2024 m. DFP bendrai struktūrai. Ji siūlo keletą Vidaus saugumo reglamento patikslinimų, siekiant priemonę suderinti su aktualiausiais Europos vidaus saugumo iššūkiais ir sudaryti galimybę tinkamai tikrinti, kaip naudojamos ES lėšos.

Pranešėja pritaria šiems siūlomo reglamento tikslams: 
­	stiprinti Sąjungos ir valstybių narių pajėgumus, susijusius su sunkių formų ir organizuoto nusikalstamumo internete ir realiame gyvenime, įskaitant radikalizaciją ir terorizmą, smurtinį ekstremizmą, kibernetinius nusikaltimus, seksualinę prievartą prieš vaikus ir jų išnaudojimą bei hibridines grėsmes, prevencija ir kova su juo, taip pat susijusius su piliečių ir viešųjų erdvių apsauga nuo išpuolių, be kita ko, taikant novatoriškus metodus ir naujas technologijas vidaus saugumo srityje;
­	skatinti valstybių narių pajėgumus didinant ypatingos svarbos subjektų atsparumą priešiškiems veiksmams ir valdant su saugumu susijusius incidentus, riziką ir krizes, be kita ko, naudojant sąveikias ypatingos svarbos ryšių sistemas;
­	gerinti ir lengvinti kompetentingų institucijų ir atitinkamų Sąjungos įstaigų, organų ir agentūrų tarpusavio keitimąsi informacija bei keitimąsi informacija jų viduje, taip pat, kai tinkama, su trečiosiomis šalimis, tarptautinėmis organizacijomis ir privačiais subjektais;
­	gerinti ir intensyvinti kompetentingų institucijų operatyvinį teisėsaugos bendradarbiavimą, įskaitant bendras operacijas, susijusį su sunkių formų ir organizuoto nusikalstamumo internete ir realiame gyvenime, įskaitant radikalizaciją ir terorizmą, smurtinį ekstremizmą, kibernetinius nusikaltimus, seksualinę prievartą prieš vaikus ir jų išnaudojimą ir hibridines grėsmes, prevencija ir kova su juo, taip pat susijusį su piliečių ir viešųjų erdvių apsauga nuo išpuolių;
­	stiprinti paramą, apsaugą ir pagalbą nuo sunkių formų ir organizuoto nusikalstamumo nukentėjusiems asmenims, be kita ko, užtikrinant galimybę kreiptis į atitinkamas institucijas, gauti informaciją ir naudotis specializuotomis paslaugomis, ypatingą dėmesį skiriant pažeidžiamiems nukentėjusiems asmenims.

Galiausiai, pagal pasiūlymą dėl NRP reglamento valstybės narės gali vidaus reikalų srityje nukrypti nuo partnerystės ir daugiapakopio valdymo taisyklių ir reikalavimų. Be to, jos gali perskirstyti lėšas tarp trijų priemonių su sąlyga, kad perskirstymas padės pasiekti kiekvieną iš šiose priemonėse nustatytų tikslų ir kad paskirstymas bus proporcingas nustatytiems uždaviniams bei poreikiams ir atitiks NRP planams keliamus bendruosius reikalavimus.

